અત્યાર સુધીની કારકિર્દીમાં ઘણાં ક્રાઈમ કેસ તેમણે સોલ્વ કર્યા છે પણ કોઈ એકાદ ખાસ કેસ જેનાથી મનને શાંતિ મળી હોય એવો કોઈ કિસ્સો પૂછતાં સરોજકુમારી કહે છે, ‘હા, એવો એક કેસ છે જે ખૂબ સેન્સિટિવ છે એટલે વધુ વિગત નહીં આપું. પણ એટલું કહીશ કે એક બાળકી સાથે ક્રાઈમ થયો હતો અને તેની કોઈ કમ્પલેઈન નોંધવા પણ તૈયાર ન હતું. ફેમિલી સાથે ઘણું બધું કાઉન્સેલિંગ કર્યા બાદ આખરે ફરિયાદ થઇ અને આરોપી સામે કાર્યવાહી થઇ. આ મામલો ખરેખર સેન્સિટિવ હતો અને તેનો ઉકેલ આવતાં મને રાહતની લાગણી થઇ હતી. આવા નાજુક તબક્કામાં મહિલાઓ વધુ સારી રીતે સમસ્યાને સંભાળી શકે છે.’